
	ACTA 


	Expedient núm.: 
	Òrgan col·legiat: 

	JGL/2018/23 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	28 de maig de 2018 

	Durada 
	des de les 20.00 fins a les 22.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Lluís Xavier Villaró i González, 1r tinent d’alcaldia


Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
 
	Expedient 967/2018. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de deu euros (10,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


 
	Expedient 968/2018. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de deu euros (10,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


CONTRACTACIÓ
	Expedient 903/2018. Contracte menor d'obra - Millora de la seguretat dels passos de vianants davant dels tallers Sevi i de l’establiment La Sirena

	Favorable
	Tipus de votació: unanimitat

	Vist que, mitjançant Provisió d'inici de data 18 de maig de 2018, es va acreditar la necessitat d'aquest Ajuntament de contractar les obres de Millora de la seguretat dels passos de vianants davant dels tallers Sevi i de l’establiment La Sirena, el preu del qual ascendeix a la quantitat de 20.377,45 € i 4.279,26 € d'IVA;
 
Vist que en relació a aquestes obres es disposa dels pressupostos següents:
- Construccions Joan Colell Boix, SL, per un import de 20.377,45 €, més 21% d'IVA.
- Brichs, obres i construccions, SL, per un import de 22.522,73 €, més 21 % d'IVA.
- Construccions Josep Clotet, SA, per un import de 22.209,18 €, més 21 % d'IVA.
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acord: 
Primer. Formalitzar el contracte d'obres amb el contractista Construccions Joan Colell Boix, SL, atès que és l'oferta més avantatjosa, i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 20.377,45 € 
Impostos: 21% 
Total: 24.656,72 €.
Segon. L'objecte del present contracte és dur a terme les obres de: Millora de la seguretat dels passos de vianants davant dels tallers Sevi i de l’establiment La Sirena.
El codi CPV és el següent: 45233262-3.
Tercer. Aprovar la despesa corresponent a la prestació de l’obra de Millora de la seguretat dels passos de vianants davant dels tallers Sevi i de l’establiment La Sirena, amb càrrec a l'aplicació:
Exercici     Aplicació pressupostària     Import          IVA/IGIC          Total
  2018                  9240-64000            20.377,45 €         21%         24.656,72 €
del vigent pressupost.
Quart. En tot cas, la factura haurà de contenir els següents esments:
DIR3 Codi d'entitat               L01252075 
DIR3 Òrgan de tramitació    L01252075 
DIR3 Oficina comptable       L01252075.
Cinquè. Una vegada realitzada la prestació, incorpori's la factura i tramiti's el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


	Expedient 813/2018. Contracte menor de servei - Vigilant per al museu durant el període de vacances

	Favorable
	Tipus de votació: unanimitat

	Vist que, mitjançant Provisió d'inici de data 10 de maig de 2018, es va acreditar la necessitat de realitzar la contractació de serveis per la contractació d'un vigilant per al museu durant el període de vacances del treballador titular el preu del qual ascendeix a la quantitat de 1.904,85 € i 400,02 € d'IVA;
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte, i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
A proposta de la regidora delegada de Cultura,
La Junta de Govern Local, en virtut de les facultats que té delegades per decret de l'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el contracte de serveis per la contractació d'un vigilant per al museu, amb l'empresa de treball temporal GCT Plus ETT, per un import de:
Import del contracte: 1.904,85 €
Impostos: 21%
Total: 2.304,87 €.
Segon. L'objecte del present contracte és la contractació d'una ETT per cobrir el lloc de treball de vigilant de museu durant el període de vacances del treballador titular.
El codi CPV és 79612000-7.
Tercer. Aprovar la despesa corresponent a la la contractació de serveis per la contractació d'un vigilant per al museu durant el període de vacances del treballador titular amb càrrec a l'aplicació 4320-22695 del vigent pressupost, segons indica l’informe d’intervenció.
Quart. En tot cas, la factura haurà de contenir els següents esments:
DIR3 Codi d'entitat               L01252075
DIR3 Òrgan de tramitació    L01252075
DIR3 Oficina comptable       L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


CONVENIS
	Expedient 953/2018. Conveni de col·laboració amb el Consell Comarcal del Solsonès i Càritas Arxiprestal Solsona–Morunys

	Favorable
	Tipus de votació: unanimitat

	Es dona compte del conveni de col·laboració entre l’Ajuntament de Solsona, el Consell Comarcal del Solsonès i Càritas Arxiprestal Solsona-Morunys en relació a l'aportació econòmica per cobrir el dèficit de Càritas pel servei gratuït d'assessorament legal a la immigració i que es transcriu tot seguit: 
 
"Conveni de col·laboració entre l’Ajuntament de Solsona, el Consell Comarcal del Solsonès i Càritas Arxiprestal Solsona-Morunys
 
Solsona, 16 de maig de 2018
 
Reunits
 
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb CIF núm. P2525700G.
 
De l’altra, Sara Alarcón i Postils, presidenta del Consell Comarcal del Solsonès, actuant en el seu nom i representació, amb seu social a la plaça del Consell Comarcal del Solsonès, 1 de la ciutat de Solsona i amb CIF núm. P7500009A.
 
I, de l’altra, Ramon Padullés i Rossell, president de Càritas Arxiprestal Solsona–Morunys, actuant en el seu nom i representació, amb seu social al carrer de Sant Roc, 4, baixos, de Solsona i amb CIF núm. R-2500279A.
 
Exposen
 
I. Que Càritas Arxiprestal Solsona–Morunys (en endavant, Càritas) és una entitat sense ànim de lucre fundada l’any 1986 que té com a objectiu, entre d’altres, acollir persones immigrants amb dignitat i oferir-los classes de llengua, assessorament legal i els recursos socials necessaris.
 
II. Que Càritas participa de manera activa en el Fons d’Emergència Social creat per l’Ajuntament de Solsona (en endavant, l’Ajuntament) i en el qual col·labora també el Consell Comarcal del Solsonès (en endavant, el Consell).
 
III. Que, tot i les aportacions del socis i els ajuts que rep d’altres entitats públiques i privades, els darrers anys Càritas ha tancat l’exercici en situació de dèficit, la qual cosa ha obligat a replantejar-se els serveis que presta.
 
IV. Que un dels serveis que comporta una major despesa a Càritas és el servei gratuït d’assessorament legal a la immigració que ofereix als seus usuaris, activitat per la qual rep una subvenció de la Generalitat de Catalunya.
 
V. Que l’aportació de la Generalitat no sempre és suficient per a cobrir les despeses que genera aquest servei.
 
VI. Que és voluntat de l’Ajuntament i del Consell Comarcal col·laborar amb Càritas per garantir que es pugui continuar oferint els mateixos serveis que fins al dia d’avui, especialment el d’advocacia.
  
VII.   Que, per tal de donar compliment a tot allò que es preveu al punt anterior, les parts signen aquest conveni de col·laboració, que es regirà pels següents
 
Acords
  
1. En el cas que Càritas tingui dèficit en la prestació del servei d’assessorament legal, aquest serà assumit per l’Ajuntament i el Consell (a raó del 50% cada ens), fins a un màxim de 7.000,00 € anuals (aportació de 3.500,00 € de l’Ajuntament i 3.500,00 € del Consell).
  
2. Amb caràcter anual, Càritas presentarà l’estat de comptes d’aquest servei a l’Ajuntament i el Consell per tal que aquests puguin acordar la quantitat a aportar.
  
3. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
- memòria justificativa de l’actuació
- cost total de l’actuació (còpia de les factures i altres documents de valor probatori equivalent)
- finançament de l’actuació (recursos propis i altres ajuts)
- full de dades bancàries
4. El conveni que avui se signa tindrà una validesa fins al dia 31 de desembre de 2018. Transcorregut aquest termini, podrà prorrogar-se per anualitats per acord exprés de les parts. No obstant això, en el cas que la Generalitat deixi de fer cap aportació a Càritas es revisarà la totalitat d’aquest conveni.
  
I, perquè així consti, les parts signen el present conveni per triplicat i a un sol efecte en la data i lloc indicats a l’encapçalament."
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


 
	Expedient 960/2018. Conveni de col·laboració amb el Departament d'Ensenyament, programa Proeducar 2018 - Pla educatiu d'entorn

	Favorable
	Tipus de votació: unanimitat

	Es dona compte de la quarta addenda al conveni de col·laboració entre l’Administració de la Generalitat de Catalunya mitjançant el Departament d’Ensenyament i l’Ajuntament de Solsona per a actuacions dins del programa Proeducar en el marc del Pla educatiu d’entorn per a l'any 2018 i que es transcriu tot seguit:
"Quarta addenda al conveni de col·laboració entre l’Administració de la Generalitat de Catalunya mitjançant el Departament d’Ensenyament i l’Ajuntament de Solsona per a actuacions dins del programa Proeducar en el marc del Pla educatiu d’entorn per a l'any 2018
 
Reunits
Pel Departament d'Ensenyament de la Generalitat de Catalunya
El senyor Martí Barberà i Montserrat, director general d'Atenció a la Família i Comunitat Educativa del Departament d'Ensenyament, nomenat pel Decret 131/2017, d’1 d’agost, i actuant en l’exercici de les facultats delegades per Resolució ENS/1839/2011, de 20 de juliol, de delegació de competències de la persona titular del Departament d'Ensenyament (DOGC núm. 5930, de 28.7.2011) en diversos òrgans del Departament.
 
Per l'Ajuntament de Solsona
L’Il·lustríssim Senyor David Rodríguez González, alcalde de Solsona, amb NIF núm. P2525700G, nomenat en virtut de la sessió del Ple de l’Ajuntament de Solsona de 13 de juny de 2015, i en virtut de les facultats atribuïdes per l’article 53.1.a del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril.
 
Exposen
Que amb data 18 de maig de 2015 el Departament d’Ensenyament de la Generalitat de Catalunya i l’Ajuntament de Solsona van subscriure un conveni de col·laboració en matèria de llengua, interculturalitat i cohesió social i per a la millora de l’èxit educatiu per a tot l’alumnat en totes les dimensions: personal, acadèmic, social i laboral, mitjançant el Pla educatiu d'entorn.
El Departament d’Ensenyament de la Generalitat de Catalunya i l’Ajuntament de Solsona van subscriure diverses addendes amb data 1 de setembre de 2015, 18 de novembre de 2016 i 5 d'octubre de 2017 al conveni de col·laboració per al Pla educatiu d'entorn.
Que en aquest moment, el Departament d’Ensenyament vol impulsar mesures preventives dirigides a augmentar el percentatge d’alumnes que finalitzen amb èxit l’educació secundària obligatòria en els centres de titularitat pública dels Plans educatius d’entorn. L’objectiu d’aquestes actuacions és implementar plans d’activitats extraescolars d’extensió educativa amb un component lúdic i motivador, en el marc de la mesura “Quédate”, i plans de reforç en les matèries instrumentals durant el més de juliol, en el marc de la mesura “Ilusiónate”.
 
Que aquestes actuacions estan emmarcades en el Programa “Proeducar”, finançat pel Ministeri d’Educació, Cultura i Esport.
 
Per tot això, ambdues parts, reconeixent-se mútua capacitat per actuar, consideren convenient formalitzar aquesta addenda de conformitat amb les següents
 
Clàusules
 
Primera. El Departament d’Ensenyament aportarà a l’Ajuntament de Solsona un total de 2.000,00 euros distribuïts de la següent manera:
- 1.000,00 euros destinats al desenvolupament d’activitats extraescolars d’extensió educativa amb un component lúdic i motivador, dins de la mesura “Quédate”.
- 1.000,00 euros destinats al desenvolupament de tallers d’estiu de reforç en les matèries instrumentals, dins de la mesura “Ilusiónate”.
 
Les activitats realitzades en ambdues mesures s’adrecen a l’alumnat identificat amb un perfil de possible abandonament del sistema educatiu, preferentment de 1r i 2n d’ESO, en els centres de titularitat pública dels plans educatius d’entorn, durant l’any 2018.
 
L’import d’aquestes assignacions anirà a càrrec de la posició pressupostària D/460000100/4240/0000 del centre gestor EN07 del pressupost de la Generalitat de Catalunya per al 2017, prorrogat per a l’any 2018.
 
Segona. En concepte de bestreta, es tramitarà el 65 % de la quantitat total en el moment de la signatura d’aquesta addenda i la quantitat restant (35% de la quantitat total) es tramitarà un cop es liquidi correctament l’import total, i prèvia presentació de dos certificats del secretari-interventor de la corporació, un per a cada tipus d’activitat, amb el vistiplau de l’alcalde.
 
En aquests certificats, s’ha de fer constar la relació de despeses efectuades, amb indicació de quines d’aquestes despeses han estat reconegudes i quines disposades. En aquesta relació també cal fer constar les aplicacions pressupostàries amb càrrec a les quals s’ha fet la despesa, el creditor, l’import i la data de pagament, o el motiu pel qual no s’ha pogut fer efectiu el pagament.
 
L’Ajuntament de Solsona haurà de custodiar els originals de les factures i els rebuts justificatius de les despeses realitzades, que hauran d’estar a disposició dels òrgans de control de l’Administració.
 
Aquests certificats s’han de presentar no més tard del 30 de novembre de 2018.
 
La totalitat de les despeses han d’estar pagades abans del 31 de desembre de 2018.
 
L’Administració de la Generalitat i els ens que conformen el seu sector públic poden portar a terme actuacions de control i requerir informació al destinatari o destinatària final del fons, d’acord amb el que preveu l’article 90 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
 
La corporació local està obligada a destinar els fons rebuts a les activitats objecte d’aquesta addenda i a justificar l’aplicació d’aquests fons.
 
Així mateix, la corporació estarà obligada a facilitar tota la informació que li sigui requerida pels òrgans de control de l’Administració de la Generalitat de Catalunya i la Sindicatura de Comptes o altres òrgans competents.
 
Tercera. Les activitats desenvolupades en el marc d’aquesta addenda, hauran de ser incorporades a una memòria específica al respecte, que haurà de ser lliurada conjuntament amb els certificats econòmics explicitats en la clàusula segona.
 
Quarta.  Aquesta addenda serà vigent des del moment de la seva signatura, amb efectes des de l’1 de gener de 2018 fins al 31 de desembre de 2018.
 
Cinquena. Aquesta addenda està sotmesa als requisits establerts en el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
 
Sisena. L’Ajuntament de Solsona haurà de fer constar la col·laboració del Ministeri d’Educació, Cultura i Esport, de manera expressa en totes les actuacions realitzades. 
 
Així mateix en tota la documentació i materials que es reprodueixin i utilitzin per a la difusió i publicitat de les actuacions realitzades en el marc d’aquesta addenda hauran d’incorporar el logo institucional del MECD i la menció expressa “Programa finançat pel Ministeri d’Educació, Cultura i Esport”, com també caldrà fer-ho constar en les publicacions impreses o electròniques i les notificacions fetes per qualsevol mitjà.
 
I, en prova de conformitat, les parts signen aquesta addenda."
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut de l’addenda al conveni esmentat i autoritzar l’alcalde per signar-lo.


	Expedient 44/2018. Annex 1 al conveni de cooperació educativa entre la FUPF i l’Ajuntament de Solsona per a la realització de pràctiques acadèmiques externes – renovació conveni

	Favorable
	Tipus de votació: unanimitat

	Vist que el dia 1 de juliol de 2013 l’Ajuntament de Solsona signà amb la Fundació Universitat Pompeu Fabra el conveni de cooperació educativa per a  la realització de pràctiques acadèmiques externes;
Vist que la Junta de Govern Local en la sessió duta a terme el dia 7 de maig de 2018, acordà aprovar el contingut del conveni de pràctiques extracurriculars amb una alumna;
 
Atès que l'esmentat conveni ha presentat una modificació pel que fa al nombre d'hores;
Vistos els documents que figuren a l’expedient,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
Primer. Deixar sense efecte l'acord adoptat per la Junta de Govern Local en la sessió duta a terme el dia 7 de maig de 2018 i aprovar el nou document del conveni de cooperació educativa entre la Fundació Universitat Pompeu Fabra i l’Ajuntament de Solsona per a la realització de pràctiques acadèmiques externes de l’alumna, el text íntegre del qual s’adjunta com annex.
Segon. Pagar a la Fundació Universitat Pompeu Fabra l’import de 150,00 € més IVA en concepte de contraprestació per a l’entitat gestora de les pràctiques.
 
Tercer. Donar d'alta l'alumna a la Seguretat Social, a partir del dia 1 de juliol de 2018.
Quart. Liquidar mensualment a l’estudiant de pràctiques els imports de les hores que realitzi cada mes.
Cinquè. Facultar l’alcalde, David Rodríguez i González per a la signatura de l’esmentat conveni.
Annex
«Referència: 17-1034-001 (Renovació)
Annex 1 al conveni de cooperació educativa entre la FUPF i l’Ajuntament de Solsona per a la realització de pràctiques acadèmiques externes. 
2. Dades de les pràctiques
Modalitat de les pràctiques: extracurriculars
3. Projecte formatiu
Competències que s'han d'assolir:
Competències genèriques:
Capacitat tècnica, capacitat d'aprenentatge, administració de la feina, habilitats de comunicació oral i escrita, sentit de la responsabilitat, facilitat d'adaptació, creativitat i iniciava, implicació personal, motivació, puntualitat, relacions amb el seu entorn laboral, capacitat de treball en equip, receptivitat a les crítiques.
Competències específiques: 
Capacitat d'organització i planificació. Capacitat per aplicar els coneixements teòrics a situacions i problemes reals. Adquirir habilitats de recerca. Capacitat per aprendre autònomament tot adaptant‐se a noves situacions. Disseny i gestió de projectes. Capacitat crítica i preocupació per la qualitat.
Activitats que s'han de desenvolupar:
Suport a secretaria i gerència.
4. Durada, horari i període de realització
Horari: dilluns i dimarts, de 8.00 a 15.00 hores.
Nombre total d'hores: 644
Data d'inici i de finalització: 07/05/2018 – 21/09/2018
5. Lloc de realització de les pràctiques
Centre de treball: Ajuntament de Solsona
Adreça: C/ Castell, núm. 20 – 25280 – Solsona.
6. Tutors
Per la UPF
Nom: Miquel Salvador
Càrrec: Tutor
Per l'entitat col·laboradora
Nom: Immaculada Jané Viñals
Càrrec: Tècnic de secretaria
Telèfon: 973480050
Correu electrònic: secretaria@ajsolsona.cat 
7. Pla de seguiment
Informe final del tutor de l'entitat: model de l'annex 2. 
Entrega: 21/09/2018
Memòria  final de l'estudiant: és un requisit necessari per avaluar l'estada de pràctiques. 
Entrega: 21/09/2018.
8. Criteris d'avaluació
Avaluació final del tutor acadèmic
Extracurriculars: l'avaluació de les pràctiques extracurriculars és d’apte/apta o no apte/no apta.
9. Ajuts a l'estudi, si escau
Quantia: 6,00 €/hora
Forma de pagament: l’abonament es farà directament a l'estudiant. 
10. Contraprestació per a l'entitat gestora de les pràctiques
Quantia: 150,00 € + IVA
Manera de pagament: Transferència bancària
11. Compromisos de l'estudiant
L'estudiant declara:
‐ Que coneix i accepta que la relació de pràctiques no implica la constitució de cap vincle laboral amb l’entitat.
‐ Que coneix i accepta totes les condicions de realització de les pràctiques que dimanen del conveni subscrit entre la FUPF i l’entitat Ajuntament de Solsona en data 01/07/2013, així com les relacionades en aquest annex.
- Que es compromet a complir totes les obligacions que, d'acord amb les condicions descrites i la normativa aplicable, li són exigibles.
- Que es compromet a mantenir la confidencialitat de tota la informació a què tingui accés en mèrits de la seva col·laboració amb l'entitat Ajuntament de Solsona, així com a no revelar, difondre o cedir la informació referida a terceres persones, i a complir amb la resta d'obligacions que li corresponen, de conformitat amb la legislació vigent en matèria de protecció de dades.
- Que es compromet a subscriure una assegurança privada que cobreixi eventuals accidents o malalties (només en cas d'estudiants majors de 28 anys).
- Que, en cas de voler abandonar les pràctiques abans de la data prevista de finalització (resolució anticipada), es compromet a comunicar la seva intenció a l'entitat col·laboradora amb un temps de preavís de mínim 15 dies.
- Que coneix i accepta que l'abandonament sense motiu suficientment justificat de les pràctiques comportarà la prohibició de realitzar una altra estada de pràctiques durant el mateix curs acadèmic.
- Que coneix i accepta que l'extinció de la seva realització acadèmica amb la UPF comportarà l'extinció de les pràctiques.
En prova de conformitat, signen aquest annex, per triplicat i a un sol efecte, a Barcelona, en data 04/05/2018.
Per la UPF                                Per l'entitat col·laboradora      L'estudiant en pràctiques
Miquel Salvador Serna            David Rodríguez González      
Degà de la Facultat de            Alcalde president
Ciències Polítiques i Socials"


CULTURA
	Expedient 961/2018. Comissió de Sant Cristòfol - utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita per FRC, amb DNI núm. *528Q, representant de la Comissió de Sant Cristòfol, en què amb motiu de la festivitat de Sant Cristòfol, els dies 7 i 8 de juliol, demana poder utilitzar dues taules i vuit cadires el dia 7 de juliol, durant la revetlla, i permís per ocupar la plaça del Camp el dia 8 de juliol, per dur a terme una mostra de vehicles clàssics; també demana que l'Ajuntament es faci càrrec de la contractació de l'Orquestra Patinfanjàs per dur a terme la benedicció de vehicles;
A proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 962/2018. Barri Mirasol - revetlla de Sant Joan

	Favorable
	Tipus de votació: unanimitat

	Vista la sol·licitud presentada i subscrita per SCV, amb DNI núm. *110C, representant del barri Mirasol, en què demana poder utilitzar 200 cadires, 20 taulers, 60 cavallets, dos focs per coure, un focus, una connexió al subministrament elèctric, a la plaça de l'Olivera, i que es tanqui l’accés de vehicles dels carrers propers a la zona on es durà a terme la revetlla el dia 23 de juny, a partir de les 17.00 hores;
A proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es recorda que cal separar i gestionar correctament els residus generats per aquesta celebració.


	Expedient 963/2018. Companyia Príncep Totilau - utilització Teatre Comarcal de Solsona

	Favorable
	Tipus de votació: unanimitat

	Vista la sol·licitud presentada i subscrita per Marc Hervàs i Solà, administrador de Ca l'Ubú, SL (La companyia del Príncep Totilau), en què demana poder utilitzar el Teatre Comarcal de Solsona el dia 2 de desembre, de les 9.00 a les 21.00 hores, per dur a terme la representació Mare Terra, dirigida al públic familiar;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. S’ha d’especificar exactament l’hora d’entrada (assaig, muntatge, etc.) i l’hora de sortida de l’activitat per poder fer l’ús adequat de les instal·lacions i respectar rigorosament aquests horaris i l’horari del tècnic. Es comunica al sol·licitant que, per a la utilització del teatre, s'haurà de fer efectiva la taxa municipal corresponent que ascendeix a 360,00 €/acte/dia.


 
	Expedient 964/2018. Club Bàsquet Solsona - utilització material

	Favorable
	Tipus de votació: unanimitat

	Vista la sol·licitud presentada i subscrita per Jordi Padró i Werner, president del Club Bàsquet Solsona, en què demana poder utilitzar taulers, cavallets i cadires per a 60 persones i permís per poder disposar de la part final del carrer de Joaquim Blume, des de l’entrada al pavelló fins al final, el dia 2 de juny, de les 20.00 a les 23.00 hores, amb motiu de l’organització del sopar de final de temporada 2017-2018;
A proposta dels regidors delegats de Cultura, d'Esports i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s'han de fer càrrec d'anar a buscar i retornar el material esmentat.


EDUCACIÓ
	Expedient 940/2018. Servei d’Intervenció Socioeducativa “El 6” - utilització pati Escola Setelsis, dia 25 de juny

	Favorable
	Tipus de votació: unanimitat

	Vista la sol·licitud presentada i subscrita per NUC, amb DNI núm. *130X, representant de Servei d’Intervenció Socioeducativa “El 6”, en què demana poder utilitzar el pati de l’Escola Setelsis el dia 25 de juny, de les 16.00 a les 20.00 hores, així com poder utilitzar els lavabos i si es possible les dutxes del gimnàs, per dur a terme jocs de lleure i d'aigua per a infants de 8 a 12 anys;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 942/2018. Servei d’Intervenció Socioeducativa “El 6” - utilització pati Escola Setelsis, juliol i agost

	Favorable
	Tipus de votació: unanimitat

	Vista la sol·licitud presentada i subscrita per NUC, amb DNI núm. *130X, representant de Servei d’Intervenció Socioeducativa “El 6”, en què demana poder utilitzar el pati de l’Escola Setelsis els dies 3, 10, 11, 12, 24, 25, 26 i 31 de juliol i 1, 2, 7, 8, 14, 16, 17, 21, 22 i 28 d'agost, de les 17.00 a les 19.00 hores, i el dia 20 de juliol, de les 10.00 a les 13.00 hores, així com poder utilitzar els lavabos, per dur a terme jocs de lleure i d'aigua per a infants i joves de 6 a 18 anys;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


ESPORTS
	Expedient 955/2018. Amisol - utilització piscines municipals

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanyà, president de l’Associació Pro Minusvàlids de Solsona i Comarca, Amisol, en què demana que les 11 persones beneficiàries del programa de suport a l’autonomia a la pròpia llar i els seus monitors tinguin l’entrada gratuïta a les piscines municipals durant els caps de setmana del mes de juliol i durant tot el mes d’agost, ja que s’ha programat l’activitat de piscina per a aquestes 11 persones;
A proposta del regidor delegat d’Esports i de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita, amb la condició que l’Associació faci arribar el llistat de tots els usuaris i que aquestes persones disposin de l’autorització dels pares o tutors per fer‑ho.


 
	Expedient 956/2018. Amisol - utilització piscines municipals

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanyà, president de l’Associació Pro Minusvàlids de Solsona i Comarca, Amisol, en què demana que les 20 persones ateses a la llar residència i els seus monitors tinguin l’entrada gratuïta a les piscines municipals els caps de setmana del mes de juliol i durant tot el mes d’agost, ja que s’ha programat l’activitat de piscina per a aquestes 20 persones;
A proposta del regidor delegat d’Esports i de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita, amb la condició que l’Associació faci arribar el llistat de tots els usuaris i que aquestes persones disposin de l’autorització dels pares o tutors per fer‑ho.


 
	Expedient 957/2018. Micuxú - sessió fotogràfica dia 24 de maig

	Favorable
	Tipus de votació: unanimitat

	Vista la sol·licitud presentada i subscrita per Vanesa Vila i González, titular de la botiga de roba Micuxú, en què demana permís per poder accedir a les piscines municipals el dia 24 de maig, durant tot el dia, per dur a terme una sessió fotogràfica de la roba de la col·lecció;
A proposta del regidor delegat d’Esports,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda concedir el permís sol·licitat.


GOVERNACIÓ
	Expedient 915/2018. Campanya "Mes Gastronòmic" - taller de cuina

	Favorable
	Tipus de votació: unanimitat

	Vista la sol·licitud presentada i subscrita per LEB, amb DNI núm. *372F, en què amb motiu de la campanya "Mes Gastronòmic", demana poder ocupar la via pública davant de la botiga Toleràncies, situada al carrer de Sant Agustí, 24, baixos, amb dues carpes, que es col·locaran paral·leles a la vorera sense obstruir la circulació de vehicles i deixant la vorera lliure, el dia 26 de maig, a partir de les 12.00 hores, per dur a terme un taller de cuina sense al·lèrgens;
Vist l’informe 148/2018 emès per la Policia Local i a proposta de la regidora delegada de Governació, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que s’haurà de tallar la circulació de vehicles en sentit carretera de Bassella, col·locant unes tanques que separin les carpes dels carrils de circulació. En el moment que es vulgui muntar, s’haurà d’avisar a la Policia Local per assegurar que està correcte i amb seguretat per a totes les parts.


 
	Expedient 875/2018. Camí veïnal Torre Viladot

	Favorable
	Tipus de votació: unanimitat

	Vista la sol·licitud presentada i subscrita per GJA, amb DNI núm. *433F, propietària de la casa situada al carrer d'Antoni Gaudí, 7-9, que té un camí de pas que comença a la Torre Viladot, passa per darrera de l'Escola bressol Els Petits Gegants, i fins arribar a la casa de la seva propietat i demana una solució per què no quedi tapat aquest camí amb cotxes aparcats al davant de l'entrada;
Vist l'informe 143/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que l'Ajuntament valorarà l'actuació que es pot realitzar per solucionar el problema.


  
	Expedient 949/2018. Autorització pràctiques de tir, dia 12 de juny

	Favorable
	Tipus de votació: unanimitat

	Vist l’informe 154/2018, de 25 de maig, emès pel caporal cap de la Policia Local de Solsona on demana que s’autoritzi als agents de la Policia Local a assistir, amb la seva arma reglamentària, al Club de Tir Olímpic Berga per tal de realitzar pràctiques de tir;
Vist el Decret 219/1996, de 12 de juny, referent al Reglament d’armament de les policies locals i en concret l’article 25 sobre formació;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda autoritzar els agents amb núm. de TIP 004, 006, 009, 010, 011 i 014 a assistir-hi el dia 12 de juny de 2018.


HISENDA
	Expedient 944/2018. Devolució aval - obres de reasfaltat de la urbanització Els Masos

	Favorable
	Tipus de votació: unanimitat

	Josep Maria Gruas i Estadella, representant de l'empresa M. i J. Gruas, SA, amb NIF núm. A25031576, en data 30 de gener de 2018 sol·licita la devolució de l'aval de les obres de reasfaltat de la urbanització Els Masos. L'aval és de Bankia amb número 2016/001383, de data 9 de febrer de 2016.
 
Vist l'informe favorable de l'arquitecte municipal de data 23 de maig de 2018 i l'informe favorable d'intervenció de data 24 de maig de 2018,
 
A proposta del regidor delegat d'Hisenda,
 
La Junta de Govern Local, en virtut de l'acord de les facultats que té delegades per decret d'alcaldia 125/2015, de 10 de juliol, i per unanimitat dels assistents, acorda procedir a la devolució de l'aval de Bankia número 2016/001383 a l'empresa M. i J. Gruas, SA.


	Expedient 958/2018. Béns immatriculats per l'Església, període 1998-2015

	Favorable
	Tipus de votació: unanimitat

	Vista la sol·licitud presentada i subscrita per la Corporació Catalana de Mitjans Audiovisuals, SA, en què, en relació als treballs d'investigació per a un documental que s'emetrà a TV3 en el programa "Sense ficció", demana si des de l'Ajuntament s'ha fet alguna gestió o s'ha aprovat alguna moció per saber els béns immatriculats per l'Església a Solsona, en especial durant el període 1998-2015;
 
A proposta del regidor delegat d'Hisenda i de l'alcalde,
 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar al sol·licitant que l'Ajuntament de Solsona té ben definits els béns de l'església en el padró cadastral de l’IBI, atès que a Solsona ens van actualitzar el cadastre i l’IBI l’any 2007 i l’any 2017.


MEDI AMBIENT
	Expedient 965/2018. Setmana de la Mobilitat Sostenible i Segura 2018

	Favorable
	Tipus de votació: unanimitat

	Vist l’escrit tramès per la Direcció General de Transports i Mobilitat del Departament de Territori i Sostenibilitat de la Generalitat de Catalunya en què s’informa de la convocatòria de la celebració de la Setmana de la Mobilitat Sostenible i Segura entre els dies 16 i 22 de setembre de 2018;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda adherir-se a la Setmana de la Mobilitat Sostenible i Segura, les actuacions de la qual es concretaran més endavant.


PERSONAL
	Expedient Convocatòria 5/2016. Mestre/a de reforç escolar, juliol 2018

	Favorable
	Tipus de votació: unanimitat

	Vist que la Junta de Govern Local del 2 de maig de 2016, va aprovar les bases reguladores de la convocatòria de concurs lliure per a la contractació laboral temporal d’una plaça de mestre/a de reforç escolar i constitució d’una borsa de treball;
Vista l’acta del tribunal qualificador del dia 17 de juny de 2016, i d’acord amb la valoració de mèrits, on es proposa la contractació de MAP, amb DNI núm. *642T, per haver estat l’aspirant que ha obtingut la major puntuació;
Vist que la regidoria d’Acció Social va aprovar per acord de la Junta de Govern Local del 21 de maig de 2018 executar el projecte de suport escolar Vine a aprendre, durant el període del 2 a 27 de juliol de 2018 i és necessari contractar un/a mestre/a de reforç escolar,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda contractar, a partir del dia 2 de juliol i fins el 27 de juliol de 2018, a MAP, amb DNI núm. *642T, per ocupar el lloc de treball de mestra de reforç escolar, a raó de 22,50 hores setmanals.


 

URBANISME
 
	Expedient 640/2017. Assignació de potència elèctrica a les parcel·les del sector d'activitats econòmiques "Partida de Santa Llúcia", a l'àmbit del sector H (PAU5) i el polígon 16

	Favorable
	Tipus de votació: unanimitat

	Vista la sol·licitud presentada i subscrita per Sergi Espiau i Quijada, representant de l'Institut Català del Sòl, en què demana el vistiplau municipal per a l'assignació de potència elèctrica a les parcel·les del sector d'activitats econòmiques "Partida de Santa Llúcia", a l'àmbit del sector H (PAU5) i el polígon 16 resultant de la Modificació puntual del Pla d'ordenació urbanística municipal aprovada definitivament el 24 d'abril de 2018 per la Comissió Territorial d'Urbanisme de la Catalunya Central;
 
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar una dotació elèctrica de 50W/m2 de sostre en lloc dels ràtios fixats pels apartats 4 i 5 de la Instrucció Tècnica Complementària MI BT-010 del Reial decret 842/2002, de 2 d'agost, pel qual s'aprova el Reglament electrotècnic per a baixa tensió, de les parcel·les privades incloses a l'àmbit del sector H (PAU5) i el polígon 16 resultant de la Modificació puntual del Pla d'ordenació urbanística municipal aprovada definitivament el 24 d'abril de 2018 per la Comissió Territorial d'Urbanisme de la Catalunya Central, amb les condicions que es detallen a continuació:
 
- Cal que l'Incasòl disposi d'una resolució favorable emesa per part de la Direcció General d'Energia, Mines i Seguretat Industrial, que autoritzi l'exempció reglamentària de la previsió de càrrega elèctrica establerta a la Instrucció Tècnica Complementària MI BT-010 del Reial decret 842/2002, de 2 d'agost, pel qual s'aprova el Reglament electrotècnic per a baixa tensió.
- L'Incasòl haurà d'informar els possibles compradors i incorporarà una clàusula a l'escriptura de compra-venda sobre el fet que la potència assignada a la parcel·la en la que puguin estar interessats s'ha calculat en base a una dotació de 50W/m2 sostre.
 
- El càlcul de la previsió de càrregues s'haurà de fer d'acord a l'edificació màxima prevista per a les parcel·les al POUM (Modificació puntual del Pla d'ordenació urbanística municipal - 24 d'abril de 2018).


 
	Expedient 954/2018. Guàrdia Civil de Solsona - condicionament i millora de l'asfaltat del carrer dels Traginers

	Favorable
	Tipus de votació: unanimitat

	Vista la sol·licitud presentada i subscrita per EMG, sergent del cos de la Guàrdia Civil i cap de la caserna de Solsona, en què demana que es duguin a terme obres de condicionament i millora de l'asfaltat del carrer dels Traginers, degut al seu mal estat de conservació;
 
A proposta de la regidora delegada d'Urbanisme,
 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar al sol·licitant que l'Ajuntament és conscient del deteriorament del carrer i que quan es duguin a terme actuacions de millora d'alfalt es tindrà en compte la seva sol·licitud.


VARIS
	Expedient 369/2018. Sol·licitud d'alta a l'AOC - servei Registre Unificat

	Favorable
	Tipus de votació: unanimitat

	Vist que per donar compliment a la la Llei 39/2015, d'1 d'octubre, del procediment administratiu comú de les administracions públiques l’Ajuntament de Solsona ha de disposar del servei que ofereix el Consorci d’Administració Oberta de Catalunya (AOC) «alta al servei Registre Unificat»;
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda presentar a l’AOC la següent sol·licitud:
"Sol·licitud d'alta al servei Registre Unificat
1. Tipus de sol·licitud
X Alta          O Alta (Registre Diputació)
2. Dades de l'Ens sol·licitant
Nom legal de l'ens: Ajuntament de Solsona
3. Dades del tècnic responsable de la integració de l'Ens
Nom i cognoms: Immaculada Jané Viñals
Adreça electrònica: secretaria@ajsolsona.cat
Telèfon contacte: 973480050
Càrrec: tresorera
Cas que s'hagi contractat una empresa externa per a la integració, l'Ens ha d'haver signat amb aquella el corresponent document d'encàrrec del tractament i de confidencialitat per part de l'empresa i el seu personal. Aquest document podrà ser requerit pel Consorci AOC a efectes d'auditoria. La inclusió de les dades de l'empresa en aquest formulari comporta l'autorització de l'ens per tal que l'empresa actuï en nom seu davant del Consorci AOC als exclusius efectes d'integració, a connectar l'adreça IP facilitada.
7. Acceptació de les condicions del Servei
El sotasignant, com a secretari/ària de l’Ens, certifica que en data 28/05/2018 l’òrgan amb competència per fer-ho ha aprovat:
Primer. Presentar al Consorci AOC aquesta sol·licitud d’alta al Servei.
Segon. Acceptar les condicions generals i específiques que regulen la prestació del Servei per part del Consorci AOC i que es troben publicades a la seva seu electrònica (www.seu.cat/consorciaoc).
Tercer. L’encàrrec al Consorci AOC de registrar a la referida aplicació tots els documents que es generin com a conseqüència de la prestació de serveis d’administració electrònica per part del Consorci AOC que requereixen assentament registral.
Quart. Que es reconegui com a propi el rebut de registre signat electrònicament amb un segell del Consorci AOC que s’expedirà en cadascun dels serveis.
Cinquè. Que el registre auxiliar electrònic associat a l’extranet de les administracions catalanes (EACAT) actuï com a sistema alternatiu per a aquests assentaments cas que l’accés al servei de registre s’interrompi per motius de caràcter tècnic, operatiu o relatius al manteniment.
Sisè. Habilitar el Consorci AOC com a encarregat del tractament de les dades de caràcter personal a les quals pugui tenir accés en els termes exposats a la present sol·licitud.
Signatura."


El president aixeca la sessió, de la qual, com a secretari, estenc aquesta acta.

Vist i plau
El secretari
El president

